### | | | | --- | --- | | | | | --- | | **Byråd** 24. september 2019 Sagsnr. 710-2018-41970 Dok.nr. 710-2019-193654 Sagsbehandler DPGILA | | 139.                Nedlæggelse af almene ældreboliger på Plejecenter Skaghøj - Åbent

###

|  |  |
| --- | --- |
| Tidl. politisk behandling | BY, 31.05.11, pkt. 75 |
| Forventet sagsgang | ØK, BY |
| Lovgrundlag | Almenboligloven |

###

**SAGENS INDHOLD**

Byrådet skal i denne sag tage stilling til forslag om
nedlæggelse af 52 almene ældreboliger, der anvendes som plejeboliger på
Plejecenter Skaghøj i Hammel.

Byrådet vedtog 31. maj 2011 (pkt. 75) at opføre et nyt
plejecenter med 60 boliger beliggende i [adresse] i Hammel som
erstatningsbyggeri for Plejecenter Skaghøj og Plejecenter Elmehøj. De nye
boliger tages i brug i december 2019.

De 52 ældreboliger på Plejecenter Skaghøj er opført efter
almenboligloven og ejes af Favrskov Kommune. Som bygningsejer kan Byrådet beslutte
at nedlægge kommunalt ejede almene ældreboliger. Nedlæggelsen skal
efterfølgende indberettes til Udbetaling Danmark.

**VURDERING**

Social og Sundhed indstiller, at alle 52 ældreboliger på
Plejecenter Skaghøj nedlægges pr. 15. december 2019, da beboerne primo december
2019 flytter til tidssvarende plejeboliger i det nye plejecenter i [adresse]
i Hammel.

I forlængelse heraf anbefaler Social og Sundhed, at den
ældre del af bygningen som består af 46 almene ældreboliger, nedrives snarest
muligt. Den nyere del af bygningen, som i dag består af 6 ældreboliger og
kommunale servicearealer, foreslås fortsat anvendt som base for hjemmeplejens
aktiviteter i den vestlige del af kommunen i en midlertidig periode på 4-6 år,
hvorefter bygningen planlægges nedrevet. De 6 ældreboliger, som nedlægges,
anvendes i den midlertidige periode til andre kommunale formål end
boligudlejning som eksempelvis kontorarbejdspladser, møderum, aktivitetsformål
etc.

**ØKONOMI**

Ifølge almenboligloven kan [adresse] blive omfattet
af en forpligtelse til at indbetale et årligt beløb til Landsbyggefonden, når
der nedlægges almene ældreboliger. Udgifterne hertil udgør 2/3 af de hidtidige
udgifter til afdrag og renter og er forventeligt på ca. 1 mio. kr. årligt.

Ifølge Landsbyggefonden bortfalder
indbetalingsforpligtelsen, såfremt boligerne besluttes nedrevet, solgt til
tredjemand eller anvendt til andet kommunalt formål end boligudlejning.
Indbetalingsforpligtelsen bortfalder ved udgangen af det kvartal, hvor sidste
beboer fraflytter.

For at kunne sagsbehandle en henvendelse om fritagelse for
indbetalingsforpligtelsen skal Landsbyggefonden have tilsendt en kopi af
byrådets endelige beslutning, hvor der tages stilling til nedlæggelse af
plejeboligerne som almene boliger samt til bygningens fortsatte anvendelse,
nedrivning eller salg.

Når boligerne nedlægges som almene ældreboliger, skal
restgælden på lånene i bygningen indfries. Eventuel gæld eller tilgodehavende
overgår eller tilfalder Favrskov Kommune.

Der forventes pr. 31. december 2019 en likvid beholdning på
ca. 4,0 mio. kr. til bl.a. henlæggelser til vedligeholdelse og betaling af
øvrige mellemværender. Indfrielsen af restgælden i bygningen udgør ultimo 2019
ca. 3,5 mio. kr. Der er således et restbeløb på ca. 500.000 kr. efter
indfrielse af restgælden.

**INDDRAGELSE**

Ældrerådet er orienteret om nedlæggelsen af boligerne på
møde 18. september 2019

**INDSTILLING**

Direktøren for Social og Sundhed indstiller til Byrådet:

1.
At beboerne fraflytter bygningen senest 6. december 2019.

2.
At alle 52 ældreboliger nedlægges som almene ældreboliger pr. 15.
december 2019.

3.
At lånene i bygningen indfries pr. 31. december 2019.

4.
At den ældre del af bygningen som består af 46 ældreboliger nedrives
snarest muligt.

5.
At den nyere del af bygningen som består af 6 ældreboliger og
kommunale servicearealer bevares midlertidigt, men anvendes til andre kommunale
formål end boligudlejning.

**BESLUTNING**

***Økonomiudvalget, 17. september 2019:***

Fraværende:Ingen

Indstilles godkendt.